Document ID: 32006D0314

KOMISSION PÄÄTÖS,
tehty 16 päivänä maaliskuuta 2006,
jäsenvaltioissa vuonna 2006 toteutettavien, siipikarjassa ja luonnonvaraisissa linnuissa esiintyvää lintuinfluenssaa koskevien, tutkimusohjelmien hyväksymisestä
(tiedoksiannettu numerolla K(2006) 780)
(2006/314/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 20 artiklan,
sekä katsoo seuraavaa:
(1)
Neuvoston päätöksessä 90/424/ETY säädetään yhteisön taloudellisesta tuesta teknisiin ja tieteellisiin toimenpiteisiin, joita tarvitaan yhteisön eläinlääkintälainsäädännön kehittämiseksi ja eläinlääketieteellisen koulutuksen järjestämiseksi.
(2)
Lintuinfluenssaa siipikarjassa ja luonnonvaraisissa linnuissa koskevien tutkimusohjelmien täytäntöönpanosta jäsenvaltioissa vuonna 2006 tehdyssä komission päätöksessä 2006/101/EY (2) säädetään tutkimusohjelmien täytäntöönpanosta helmi-joulukuussa 2006 sillä edellytyksellä, että komissio hyväksyy ohjelmat. Tutkimusohjelmissa selvitetään tartuntojen esiintymistä siipikarjassa, minkä pohjalta voidaan tarkistaa nykyistä yhteisön lainsäädäntöä ja saada tietoa uhkista, joita luonnonvaraiset eläimet mahdollisesti aiheuttavat muille eläimille sekä ihmisille.
(3)
Komissio on tutkinut jäsenvaltioiden toimittamat tutkimusohjelmat päätöksen mukaisesti.
(4)
Komissio on todennut, että jäsenvaltioiden toimittamat tutkimusohjelmat ovat päätöksen 2006/101/EY mukaisia. Kyseiset tutkimusohjelmat olisi siksi hyväksyttävä.
(5)
Ottaen huomioon näiden tutkimusohjelmien merkitys yhteisön tavoitteiden saavuttamiselle eläinten terveyden ja kansanterveyden alalla on aiheellista vahvistaa yhteisön rahoitusosuudeksi 50 prosenttia asianomaisille jäsenvaltioille aiheutuvista, tässä päätöksessä tarkoitettuihin toimenpiteisiin liittyvistä kustannuksista ohjelmakohtaiseen enimmäismäärään asti.
(6)
Yhteisrahoitusta olisi voitava myöntää myös 1 päivästä helmikuuta 2006 lähtien aiheutuneisiin kustannuksiin, jotka liittyvät tällä päätöksellä hyväksyttäviin tutkimusohjelmiin.
(7)
Lisäksi on tarpeen vahvistaa säännöt tutkimustuloksista raportoimiselle ja siihen maksupyyntöön sisältyvien kustannusten tukikelpoisuudelle, joka koskee yhteisön osallistumista jäsenvaltioille tutkimusohjelmien toteuttamisesta aiheutuvien kustannusten rahoitukseen.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään liitteessä I luetellut siipikarjassa ja luonnonvaraisissa linnuissa esiintyvää lintuinfluenssaa koskevat jäsenvaltioiden ohjelmat (jäljempänä ’ohjelmat’) liitteessä I vahvistetuksi jaksoksi.
2 artikla
Jäsenvaltioiden on toteutettava siipikarjassa ja luonnonvaraisissa linnuissa esiintyvää lintuinfluenssaa koskevat tutkimukset ohjelmien mukaisesti.
3 artikla
Yhteisö myöntää kullekin jäsenvaltiolle taloudellista tukea näytteiden analysoinnista aiheutuviin kustannuksiin 50 prosentin osuudella kustannuksista ja enintään liitteessä I vahvistettuun enimmäismäärään asti.
Yhteisön taloudellinen tuki myönnetään sillä edellytyksellä, että kyseinen jäsenvaltio
a)
saattaa voimaan ohjelman täytäntöönpanon edellyttämät lait, asetukset ja hallinnolliset määräykset;
b)
toimittaa komissiolle ja neuvoston direktiivin 2005/94/EY (3) 51 artiklan 1 kohdassa tarkoitetulle lintuinfluenssaa käsittelevälle yhteisön vertailulaboratoriolle 31 päivään maaliskuuta 2007 mennessä loppuraportin ohjelman teknisestä toteuttamisesta ja tuloksista tämän päätöksen liitteissä II-V vahvistettujen raporttimallien mukaisesti;
c)
toimittaa komissiolle asianmukaiset tositteet sinä ajanjaksona syntyneistä, näytteiden analysoinnista aiheutuneista kustannuksista, jolle ohjelma on hyväksytty;
d)
toteuttaa ohjelman tehokkaasti. Toimivaltaisten viranomaisten on varmistettava riittävä näytteenotto.
4 artikla
Jäsenvaltioille korvattavat, ohjelmiin kuuluvista testeistä syntyvät kustannukset eivät saa ylittää seuraavia enimmäismääriä:
a)
:
ELISA-testi
:
1 euro testiä kohti;
b)
:
agar gel -immunodiffuusiokoe
:
1,2 euroa testiä kohti;
c)
:
H5-/H7-alatyyppien HI-testi
:
12 euroa testiä kohti;
d)
:
viruseristystesti
:
30 euroa testiä kohti;
e)
:
PCR-testi
:
15 euroa testiä kohti.
5 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä maaliskuuta 2006.

Labels: 20
0
6
18
15